ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৯ কোটি ৬৩ লক্ষ ছাড়িয়েছে
দেশে গত ২৪ ঘণ্টায় ১৪ লক্ষ ৭০ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.১৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৮৩ হাজার ৮৭৬
দেশে সুস্পষ্টভাবে করোনায় আক্রান্তের সংখ্যা ১১ লক্ষ ৮ হাজার ৯৩৮
সাপ্তাহিক-ভিত্তিতে আক্রান্তের হার ৯.১৮ শতাংশ
নয়াদিল্লি, ০৭ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ১৪ লক্ষ ৭০ হাজার ৫৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৬৯ কোটি ৬৩ লক্ষ ৮০ হাজার ৭৭৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৭,৭৮১
৯৯,০৩,৯৩৩
৩৬,৬০,৭০৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০১,৭৩২
১,৭৩,২০,২৮৩
৪৭.৯১,৯৪৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৪,৯৪,৭৪,৫৫০
৫৮,৪১,৯৯৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৪৯,৪৫,১৯৩
৪১,৬২,০১,২২৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১০,২৮,৫৬৫
১৭,৪০,৯৪,৯৯১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫৪,১২,৬৭৪
১০,৮৪,৬৭,১৫৪
৬৪,৩৮,০২২
|
|
|
|
প্রিকশন ডোজ
|
|
১,৪৮,৯০,৬৭৭
|
|
মোট
|
|
|
|
১,৬৯,৬৩,৮০,৭৫৫
দেশে গত ২৪ ঘণ্টায় সুস্থ হয়েছেন ১ লক্ষ ৯৯ হাজার ৫৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ৬ লক্ষ ৬০ হাজার ২০২।
জাতীয় স্তরে সুস্থতার হার বর্তমানে ৯৬.১৯ শতাংশ।
গত ২৪ ঘণ্টায় নতুন করে আক্রান্ত হয়েছেন ৮৩ হাজার ৮৭৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১১ লক্ষ ৮ হাজার ৯৩৮ হয়েছে, যা মোট আক্রান্তের ২.৬২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৫৬ হাজার ৩৬৩টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৪ কোটি ১৫ লক্ষ ৬১ হাজার ৫৮৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৯.১৮ শতাংশ। একইভাবে, দৈনিক আক্রান্তের হার দাঁড়িয়েছে ৭.২৫ শতাংশ।
(CG/BD/SB
প্রধানমন্ত্রীরদপ্তর
রাজ্যের কোন কোন অংশে প্রবল বর্ষণের বিষয়ে তামিলনাডুর মুখ্যমন্ত্রীর সঙ্গে প্রধানমন্ত্রীর কথা
নতুন দিল্লি, ৭ই নভেম্বর, ২০২১
প্রধানমন্ত্রী শ্রী নরেন্দ্র মোদী তামিলনাডুর মুখ্যমন্ত্রী থিরু এমকে স্ট্যালিনের সঙ্গে কথা বলেছেন। রাজ্যে কোন কোন অংশে প্রবল বৃষ্টিপাতের ফলে উদ্ভূত পরিস্থিতি নিয়ে তাঁরা আলোচনা করেছেন। শ্রী মোদী ত্রাণ ও উদ্ধার কাজের বিষয়ে কেন্দ্রের পক্ষ থেকে সবরকমের সহায়তার আশ্বাস দিয়েছেন।
এক ট্যুইট বার্তায় প্রধানমন্ত্রী বলেছেন; “ তামিলনাডুর মুখ্যমন্ত্রী @mkstalin-এর সঙ্গে কথা হয়েছে এবং রাজ্যে কোন কোন অংশে প্রবল বৃষ্টিপাতের ফলে উদ্ভূত পরিস্থিতি নিয়ে আলোচনা করেছি। ত্রাণ ও উদ্ধার কাজের বিষয়ে কেন্দ্রের পক্ষ থেকে সবরকমের সহায়তার আশ্বাস দিয়েছি। আমি সকলের কল্যাণ ও নিরাপত্তা কামনা করি।“
(CG/CB/SFS
প্রধানমন্ত্রীরদপ্তর
প্রধানমন্ত্রী নতুন দিল্লির উন্নয়নমূলক কাজের উদ্বোধনের প্রশংসা করেছেন
নয়াদিল্লি, ০৫ মে, ২০২৩
প্রধানমন্ত্রী শ্রী নরেন্দ্র মোদী নতুন দিল্লির উন্নয়নমূলক কাজের উদ্বোধনের প্রশংসা করেছেন।
কেন্দ্রীয় স্বরাষ্ট্র মন্ত্রী শ্রী অমিত শাহের একটি ট্যুইট সকলের সঙ্গে ভাগ করে নিয়ে প্রধানমন্ত্রী বলেছেন, "এই সুযোগ-সুবিধা এবং সৌন্দর্যায়নের প্রচেষ্টা দিল্লির মানুষের জীবনে আনন্দের নতুন রঙ আনতে চলেছে”।
(PG/AB/SB
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ড:জিতেন্দ্র সিংহ, উত্তর পূর্ব ভারতের আটটি রাজ্যের মুখ্যসচিব এবং পদস্থ আধিকারিকদের সঙ্গে কোভিড-19 সংক্রমণের সর্বশেষ পরিস্থিতি পর্যালোচনা করেছেন
নতুন দিল্লী, ১৬ই মে, ২০২০
উত্তর পূর্ব অঞ্চল উন্নয়ন মন্ত্রকের স্বাধীন দায়িত্ব প্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী, কর্মী, জন অভিযোগ এবং পেনশন, পারমাণবিক শক্তি এবং মহাকাশ মন্ত্রকের প্রতিমন্ত্রী ড:জিতেন্দ্র সিংহ, উত্তর পূর্ব ভারতের আটটি রাজ্যের মুখ্যসচিব এবং পদস্থ আধিকারিকদের সঙ্গে কোভিড-19 সংক্রমণের সর্বশেষ পরিস্থিতি পর্যালোচনা করেছেন।
অরুণাচলপ্রদেশ, আসাম, মণিপুর, মেঘালয়, মিজোরাম, নাগাল্যান্ড, সিকিম এবং ত্রিপুরা সরকারের প্রতিনিধিদের সঙ্গে তিনি ভিডিও কনফারেন্সের মাধ্যমে প্রায় এক ঘন্টা আলোচনা করেন। রাজ্য প্রতিনিধিরা কোভিড সংক্রান্ত সর্বশেষ পরিস্থিতি তুলে ধরার পাশাপাশি পরিযায়ী শ্রমিকদের বিষয় সহ প্রধানমন্ত্রীর ২০ লক্ষ কোটি টাকার আর্থিক প্রকল্পের নানান দিক তুলে ধরেন। এই প্রকল্পের মাধ্যমে আগামী দিনে কোন কোন ক্ষেত্রে ছাড় দেওয়া যেতে পারে সে বিষয়েও আলোচনা হয়।
উত্তর পূর্ব অঞ্চল উন্নয়ন মন্ত্রী হিসাবে ড:জিতেন্দ্র সিংহ,রাজ্য সরকারগুলিকে করোনা সংক্রমণ মোকাবিলা বিষয়ে সঠিক এবং বুদ্ধিদীপ্ত পদক্ষেপ গ্রহণের জন্য প্রশংসা করেন। তিনি বলেন, এই অঞ্চলে করোনা সংক্রমণের ব্যাপ্তি রুখে দেওয়ার জন্যই উত্তর পূর্ব অঞ্চল সর্বত্র প্রশংসিত হচ্ছে।
দেশের বিভিন্ন প্রান্ত থেকে পরিযায়ী শ্রমিকরা উত্তর পূর্বের রাজ্য গুলিতে ফিরে আসার বিষয়ে ড:সিংহ বলেন, সংশ্লিষ্ট রাজ্য গুলি থেকে শ্রমিকদের নামের তালিকা চেয়ে পাঠানো হয়েছে। উত্তর পূর্ব অঞ্চল উন্নয়ন মন্ত্রক একই সঙ্গে রাজ্যের রেসিডেন্ট কমিশানার এবং নোডাল আধিকারিকদের সঙ্গে কাজ করে পরিযায়ী শ্রমিকদের মসৃণ ভাবে ঘরে ফেরানোর কাজ করছে। রাজ্য গুলির পক্ষ থেকে করা সব অনুরোধই গুরুত্ব সহকারে মীমাংসা করার চেষ্টা চলছে বলে তিনি জানান।
গুয়াহাটি পর্যন্ত বিমান চলাচল শুরু করার প্রস্তাব প্রসঙ্গে তিনি বলেন, এই বিষয়েস্বরাষ্ট্র এবং অসামরিক বিমান চলাচল মন্ত্রক সঠিক সময়ে সিদ্ধান্ত নেবে। অতিরিক্ত ট্রেন চালানোর বিষয়ে তিনি বলেন,রেল মন্ত্রক ইতিমধ্যেই এই পথে ট্রেন চালাবার উদ্যোগ নিয়েছে।
ড:জিতেন্দ্র সিংহ বলেন, উত্তর পূর্ব অঞ্চল উন্নয়ন মন্ত্রক সবচেয়ে বেশি গুরুত্ব দিচ্ছে অঞ্চলের উন্নয়ন প্রকল্প গুলির ওপর। বিশেষত যে প্রকল্প গুলির কাজ থেমে রয়েছে,সেগুলির কাজ দ্রুত শুরু করে সময়মতন শেষ করার ওপর তিনি জোর দেন। এই প্রকল্প গুলির খরচের হিসাব তিনি যতো দ্রুত সম্ভব মন্ত্রকে জমা দিতে বলেন তিনি।
রাজ্যের মুখ্য সচিবরাও থেমে থাকা প্রকল্প গুলির কাজ দ্রুত শেষ করার ওপর জোর দেন।
উত্তর পূর্ব অঞ্চল উন্নয়ন মন্ত্রকের সচিব শ্রী ইন্দ্রজীত সিংহ, উত্তর পূর্ব অঞ্চল কাউন্সিলের সচিব এবং উত্তর পূর্ব মন্ত্রকের পদস্থ আধিকারিকরা এই বৈঠকে যোগ দেন।
(CG/PPM
প্রধানমন্ত্রীরদপ্তর
ডঃ শ্যামা প্রসাদ মুখোপাধ্যায়ের প্রয়াণ দিবসে তাঁকে স্মরণ করলেন প্রধানমন্ত্রী
নতুন দিল্লি, ২৩ জুন, ২০২৩
ডঃ শ্যামা প্রসাদ মুখোপাধ্যায়ের প্রয়াণ দিবসে প্রধানমন্ত্রী শ্রী নরেন্দ্র মোদী তাঁর প্রতি শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন :
“ডঃ শ্যামা প্রসাদ মুখোপাধ্যায়কে তাঁর প্রয়াণ দিবসে স্মরণ করছি। জাতীয় সংহতির প্রতি তাঁর সুদৃঢ় অঙ্গীকার এবং ভারতের উন্নয়ন যাত্রায় তাঁর অবদান সর্বদাই স্মরণ করা হবে। তাঁর আদর্শ আমাদের সুশাসনের পথে এগিয়ে চলার দিশা নির্দেশ করবে।”
CG/SD/SKD/
(
সামাজিকন্যায়ওক্ষমতায়নমন্ত্রক
তপশিলি জাতি ও অন্যান্য অনগ্রসর শ্রেণীর আর্থ-সামাজিক অবস্থান
নয়াদিল্লি, ২৭ নভেম্বর, ২০১৯
২০১১ সালের জনগণনায় দেশের তপশিলি জাতি ও তপশিলি উপজাতিদের তথ্য সংগ্রহ করা হয়েছে। এখানে অন্যান্য অনগ্রসর শ্রেণীর তথ্য সংগ্রহ করা হয়নি। ২০১১ সালের জনগণনায় মোট ১২১ কোটি ৮৫ লক্ষ ৪ হাজার ৯৭৭ জনসংখ্যার মধ্যে তপশিলি জাতির সংখ্যা ২০ কোটি ১৩ লক্ষ ৭৮ হাজার ৩৭২ এবং তপশিলি উপজাতির সংখ্যা ১০ কোটি ৪৫ লক্ষ ৪৫ হাজার ৭১৬।
আর্থ-সামাজিক মাপকাঠি, শিক্ষা-ব্যবস্থা, পেশাগত অবস্থানের ভিত্তিতে এই জনগণনা করা হয়েছিল। কেন্দ্রীয় সরকার সমাজের উপেক্ষিত এবং প্রান্তিক মানুষদের আর্থ-সামাজিক শিক্ষার মানোন্নয়নে একাধিক পদক্ষেপ নিয়েছে। তপশিলি জাতি/উপজাতি এবং অন্যান্য অনগ্রসর শ্রেণীর আর্থ-সামাজিক ও শিক্ষার অবস্থার উন্নয়নে ৩৫টি প্রকল্প চালু করেছে।
২০১১ সালের জনগণনা অনুযায়ী, তপশিলি জাতি/উপজাতিদের আর্থ-সামাজিক এবং শিক্ষাবস্থান সম্পর্কে বিস্তারিত তথ্য পাওয়া যাবে http://www.censusindia.gov.in/2011census/population_enumeration.html - এই ওয়েবসাইটে।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতন লাল কাটারিয়া।
CG/SS/SB
(Visitor Counter : 2331
প্রধানমন্ত্রীরদপ্তর
পাঞ্জাবের মুখ্যমন্ত্রী হিসাবে শপথ গ্রহণ করায় শ্রী ভগবন্ত মান’কে প্রধানমন্ত্রীর অভিনন্দন
নয়াদিল্লি, ১৬ মার্চ, ২০২২
প্রধানমন্ত্রী শ্রী নরেন্দ্র মোদী পাঞ্জাবের মুখ্যমন্ত্রী হিসাবে শপথ গ্রহণ করায় শ্রী ভগবন্ত মান’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “পাঞ্জাবের মুখ্যমন্ত্রী হিসাবে শপথ গ্রহণ করায় শ্রী @BhagwantMann জি’কে অভিনন্দন জানাই। পাঞ্জাবের উন্নয়ন ও রাজ্যবাসীর কল্যাণে আমরা একযোগে কাজ করবো”।
CG/CB/SB
(
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ এর জেরে চলতি লকডাউন উঠে যাওয়ার পর শিল্প সংস্থাগুলি পুনরায় চালু করার জন্য সরকার পূর্ণ সহয়তা দেবে বলে শিল্প প্রতিনিধিদের আশ্বাস দিয়েছেন গড়করি
নতুন দিল্লি, ১৪ এপ্রিল, ২০২০
কেন্দ্রীয় সড়ক পরিবহন ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ  দফতরের মন্ত্রী শ্রী নীতিন গডকরি জানিয়েছেন কোভিড-১৯ পরবর্তী সময়ে লকডাউন প্রত্যাহার করার পরে বিভিন্ন শিল্প সংস্থা বা শিল্পোদ্যোগগুলিকে পুনরায় চালু করতে সরকারের পক্ষ থেকে পূর্ণ সহযোগিতা করা হবে। আজ ওয়েব ভিত্তিক সেমিনারে ফিকির প্রতিনিধিদের সাথে আলাপচারিতায় কেন্দ্রীয় মন্ত্রী একথা জানান। এই ক্ষেত্রে সরকারের গৃহীত বিভিন্ন আর্থিক সিদ্ধান্ত সম্পর্কেও প্রতিনিধিদের অবহিত করেন তিনি।
গড়করি জানিয়েছিলেন যে, আরবিআই মেয়াদী লোন এবং কার্যনির্বাহী মূলধনের সুবিধার বিষয়টি নতুন করে সাজানোর অনুমতি দিয়েছে।
অতিক্ষুদ্র, ক্ষুদ্র ও মাঝারি শিল্প উদ্যোগ সম্পর্কে বলতে গিয়ে শ্রী গড়করি বলেছেন, সরকার তাদের সমস্যাগুলি সম্পর্কে সচেতন এবং অর্থনীতিতে তারা গুরুত্বপূর্ণ ভূমিকা পালন করে থাকে। তিনি শিল্প সংস্থাগুলিকে সরকার এবং ব্যাঙ্কিং ক্ষেত্রের সাথে তালমেল রেখে কাজ করার আহ্বান জানান। কেন্দ্রীয় মন্ত্রী জানিয়েছিলেন, এমএসএমই গুলিকে বন্ধকী ঋণ বা প্রতিশ্রুতিবদ্ধ ঋণ বর্তমানে প্রায় এক লক্ষ কোটি টাকা থেকে বাড়িয়ে পাঁচ লক্ষ কোটি টাকা করা হয়েছে। তিনি আশ্বাস দিয়েছেন যে, শিল্প ক্ষেত্রে বিশেষত এমএসএমই গুলির উত্থাপিত সমস্যাগুলি নিয়ে সংশ্লিষ্ট মন্ত্রক এবং বিভাগের সাথে আলোচনা করা হবে।
শ্রী নীতিন গড়করি শিল্পসংস্থা গুলিকে বর্তমান সময়ে সমস্যা ও তার সমাধান এবং এই সুযোগ কাজে লাগানো যায় কিনা, বিশেষত যখন বেশি কিছু দেশ চীন থেকে তাদের বিনিয়োগ সরিয়ে নিতে চাইছে, তখন ভারত তাদের পক্ষে অন্যতম সেরা বিকল্প হতে পারে কিনা, সে বিষয়ে ভাবনা চিন্তা করতে বলেছেন।
সড়ক নির্মাণ ক্ষেত্র সম্পর্কে তিনি বলেছেন, ২০১৯-২০২০ সালে মহাসড়ক নির্মাণ এক রেকর্ড তৈরি করেছে। পরিকাঠামো ক্ষেত্রে ক্রমবর্ধমান চাহিদা আগামী বছরে ২-৩ গুণ বৃদ্ধি পাবে বলেও জানান তিনি। জাতীয় মহাসড়ক সংস্থার সকল সভাপতিকে বর্তমানে সন্ধ্যা ৫টার পরিবর্তে প্রতিদিন সন্ধ্যা ৭টা পর্যন্ত কাজ করার জন্য অনুরোধ করেছেন।
কেন্দ্রীয় মন্ত্রী বলেছেন, ভারতের উচিত এই সঙ্কটকে সুযোগে রূপান্তর করা ও পরিকাঠামো ক্ষেত্রে প্রকল্পগুলির কাজ ত্বরান্বিত করা এবং অর্থনৈতিক বিকাশহার অর্জনের মধ্যে দিয়ে করোনার বিরুদ্ধে যুদ্ধে জয়লাভ করা উচিত। তিনি বলেছেন, ভারতীয় শিল্প সংস্থাগুলিকে বর্তমান পরিস্থিতিকে আশীর্বাদ হিসাবে দেখা উচিত এবং রপ্তানী ক্ষেত্রে সম্ভাব্য উন্নতির দিকে লক্ষ্য রাখা দরকার ।
চলতি অর্থবছরে সড়ক ও মহাসড়ক নির্মাণের গতি দ্বিগুণ করার বিষয়ে কথা উল্লেখ করে, শ্রী গড়করি জানান যে, তাঁর মন্ত্রক যুদ্ধকালীন তৎপরতার ভিত্তিতে কাজ করছে এবং এই করোনার বিরুদ্ধে যুদ্ধে লড়াই করে বিজয়ী হয়ে উঠতে প্রয়াস চালাচ্ছে। তিনি জানিয়েছেন যে, করোনা ভাইরাস ছড়ানোর বিরুদ্ধে সুরক্ষার জন্য মন্ত্রকের পক্ষ থেকে পর্যাপ্ত ব্যবস্থা নেওয়া হয়েছে।
(CG/SS
আয়ুষ
আন্তর্জাতিক যোগ দিবসের পূর্বে এক বিশেষ অনুষ্ঠানের আয়োজন হয়েছে
নয়াদিল্লী, ১২ জুন, ২০২১
সপ্তম আন্তর্জাতিক যোগ দিবসের পূর্বে শুক্রবার সন্ধ্যায় অনলাইনের মাধ্যমে এক অনুষ্ঠানের আয়োজন করা হয়। এই অনুষ্ঠানে একাধিক বিশিষ্ট যোগগুরু এবং অভিজ্ঞ যোগা বিশেষজ্ঞরা উপস্থিত ছিলেন। এই অনুষ্ঠানে তাঁরা দুই কেন্দ্রীয় মন্ত্রীর সঙ্গে ভার্চুয়াল প্ল্যাটফর্মে বিশ্বের সাধারণ মানুষকে ব্যক্তিগত জীবন ও মানবজাতির কল্যাণে দৈনন্দিন জীবনের অঙ্গ হিসেবে যোগ ব্যায়াম চর্চাকে গ্রহণের আর্জি জানান। এই অনুষ্ঠানে ‘নমস্তে যোগ’ শীর্ষক এক মোবাইল অ্যাপের সূচনা করা হয়।
মোরারজি দেশাই জাতীয় যোগ প্রতিষ্ঠানের উদ্যোগে আয়ুষ মন্ত্রকের সহযোগিতায় এই অনুষ্ঠানের আয়োজন করা হয়। কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর এবং আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু আন্তর্জাতিক যোগ দিবস ২০২১এর বিষয় ভাবনা ‘যোগ্যাভ্যাসের সঙ্গে থাকুন, বাড়িতে থাকুন’ এর গুরুত্ব সম্পর্কে তুলে ধরেন। আধ্যত্মিক ধর্মগুরু এবং আন্তর্জাতিক খ্যাতি সম্পন্ন যোগ গুরু সহ শ্রী শ্রী রবিশঙ্কর, সদগুরুজী বাসুদেব ও অন্যান্য বিশিষ্ট ব্যক্তিবর্গ যোগ চর্চার ওপর গুরুত্ব আরোপ করেন। তাঁরা জানান, কোভিড মোকাবিলায় যোগাভ্যাসের গুরুত্ব অপরিসীম।
অনুষ্ঠানে শ্রী প্রকাশ জাভড়েকর বলেন, যোগ ব্যায়াম একটি স্বাস্থ্যকর ও সুখী জীবন গড়ে তোলে। প্রধানমন্ত্রী শ্রী নরেন্দ্র মোদীর নেতৃত্বে সরকার সমাজের সমস্ত স্তরে যোগাভ্যাসের বিষয়ে প্রচার চালানোর প্রয়াস চালিয়ে যাচ্ছে। আয়ুষ প্রতিমন্ত্রী শ্রী কিরেন রিজিজু চলতি বছরের আন্তর্জাতিক যোগ দিবস উপলক্ষ্যে দূরদর্শনে ১০ দিনের যে কর্মসূচির আয়োজন করা হয়েছে সে সম্পর্কে সকলকে অবহিত করেন এবং এ বছরের যোগ দিবসের বিষয় ভাবনা সম্পর্কে বিস্তারিত ব্যাখ্যা দেন। রোগ মোকাবিলা ও প্রতিরোধে যোগের কার্যকারিতা সম্পর্কে তিনি অভিমত ব্যক্ত করেন। কেন্দ্রীয় মন্ত্রী বলেন, পুষ্টি বৃদ্ধি এবং মানসিক ও শারীরিক চাপ প্রশমনে যোগাভ্যাসের তুলনা মেলা ভার। কেন্দ্রীয় মন্ত্রী আরও জানান, ‘নমস্তে যোগ’ এই মোবাইল অ্যাপটি সাধারণ মানুষের কাছে যোগ সম্পর্কে বিভিন্ন তথ্য তুলে ধরার ক্ষেত্রে এক অন্যন্য প্ল্যাটফর্ম হিসেবে কাজ করবে।
অনুষ্ঠানে উপস্থিত যোগ গুরুরা জানান যোগ ব্যায়াম কেবলমাত্র শরীরকেই সুস্থ করে তোলে না, একইসঙ্গে অতিমারী মোকাবিলার ক্ষেত্রেও বিশেষ সাহায্য করে থাকে। যোগ চর্চা সাধারণ মানুষের জীবন যাত্রায় পরিবর্তন নিয়ে আসে বলেও তাঁরা জানান। অনুষ্ঠানে উপস্থিত শ্রী রবিশঙ্কর বলেন, এখন বিশ্ব এক সংকটময় পরিস্থিতির মধ্যে রয়েছে। এইসময় যোগাভ্যাসই সঠিক পথ দেখাতে পারে। এ দিনের অনুষ্ঠানে আয়ুষ মন্ত্রকের গণমাধ্যম উপদেষ্টা সঞ্জয় দেব, মোরারজি দেশাই জাতীয় যোগ প্রতিষ্ঠানের অধিকর্তা আইভি বাসভারতী সহ বিশিষ্ট ব্যক্তিবর্গ উপস্থিত ছিলেন।
CG/SS /NS
(Visitor Counter : 162
কেন্দ্রীয়মন্ত্রিসভা
কেন্দ্রীয় মন্ত্রিসভায় রেলের আটটি সংগঠিত গ্রুপ ‘এ’ সার্ভিসের ক্যাডার পর্যালোচনার প্রস্তাব অনুমোদিত
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে রেলের আটটি সংগঠিত গ্রুপ ‘এ’ সার্ভিসের ক্যাডার পর্যালোচনার প্রস্তাব অনুমোদিত হয়েছে। এই সার্ভিসগুলি হল – ইন্ডিয়ান রেলওয়েজ অ্যাকাউন্টস সার্ভিস , ইন্ডিয়ান রেলওয়ে পার্সোনেল সার্ভিস , ইন্ডিয়ার রেলওয়ে ট্র্যাফিক সার্ভিস , ইন্ডিয়ান রেলওয়ে সার্ভিস অফ ইঞ্জিনিয়ার্স , ইন্ডিয়ান রেলওয়েল সার্ভিস অফ ইলেক্ট্রিক্যাল ইঞ্জিনিয়ার্স , ইন্ডিয়ান রেলওয়ে সার্ভিস অফ মেকানিক্যাল ইঞ্জিনিয়ার্স , ইন্ডিয়ান রেলওয়ে স্টোর্স সার্ভিস , ইন্ডিয়ান রেলওয়ে সার্ভিস অফ সিগন্যাল ইঞ্জিনিয়ার্স ।
এছাড়া, মন্ত্রিসভা আইআরপিএস ক্যাডারের একটি পদ , মহানির্দেশক , মহানির্দেশক , মহানির্দেশক  পদগুলির নাম পরিবর্তনের সিদ্ধান্তও অনুমোদন করেছে। ২০১২ সাল থেকে ক্যাডার পর্যালোচনার কাজটি বকেয়া ছিল এবং পর্যালোচনার ফলে সংশ্লিষ্ট সার্ভিসগুলির ৯০০ আধিকারিক উপকৃত হবেন।
CG/PB/DM
(Visitor Counter : 86
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডা: হর্ষবর্ধনের নেতৃত্বে বিশ্ব তামাক বিরোধী দিবস-২০২১এর অনুষ্ঠানে, তামাক থেকে বিরত থাকার অঙ্গীকার
নতুন দিল্লি, ৩১ মে, ২০২১
কেন্দ্রীয় স্বাস্থ্য ও পরিবারকল্যাণমন্ত্রী ডাক্তার হর্ষবর্ধন বিশ্ব তামাক বিরোধী দিবস উপলক্ষে আজ এক অনুষ্ঠানে সভাপতিত্ব করেন। তিনি তামাক থেকে সকলকে বিরত থাকার জন্য অঙ্গীকার করতে বলেন। অনুষ্ঠানে স্বাস্থ্য ও পরিবার কল্যাণ প্রতিমন্ত্রী অশ্বিনীকুমার চৌবে ডিজিটাল ভাবে অংশ নেন।
কেন্দ্রীয় স্বাস্থ্যমন্ত্রী বলেন, ভারতে প্রতিবছর তামাক ব্যবহারের কারণে ১.৩ মিলিয়নেরও বেশি মানুষ মারা যায়। অর্থাৎ দৈনিক ৩৫০০ জন। তামাকজনিত কারণে মৃত্যু এবং রোগ ব্যাধি দেশের অর্থনৈতিক বিকাশকে প্রভাবিত করে। ধূমপায়ীদের মধ্যে থেকে কোভিড-১৯ এ আক্রান্ত হয়ে মৃত্যুর ঝুঁকি ৪০ থেকে ৫০ শতাংশ বেশি থাকে। বিশ্ব স্বাস্থ্য সংস্থার গবেষণায় দেখা গেছে যে, তামাক ব্যবহারের ফলে ভারতে রোগ জনিত কারণে মৃত্যুর হার যেমন অনেক বেশি, এমনি অর্থনৈতিক বোঝাও চূড়ান্ত। যা প্রায় ১.৭৭ লক্ষ কোটি টাকা। জিডিপির প্রায় ১ শতাংশ।
কেন্দ্রীয় স্বাস্থ্যমন্ত্রী জানান, আইনি ও প্রশাসনিক ভাবে ব্যবস্থা নেওয়ায় দেশে তামাক গ্রহণ করেন এমন ব্যক্তির সংখ্যা ক্রমশ হ্রাস পাচ্ছে। ভারতের তামাক নিয়ন্ত্রণ আইন, সিগারেট আইন-১৯৭৫ অনুসারে হয়েছে। যেখানে সিগারেটের প্যাকেটে, কার্টনে এবং বিজ্ঞাপনে বিধি সম্মত স্বাস্থ্য সতর্কবার্তা প্রদর্শন করার আদেশ রয়েছে।
কেন্দ্রীয় স্বাস্থ্যমন্ত্রী তামাক সেবনের বিরুদ্ধে তার লড়াই চালিয়ে যাওয়ার কথা উল্লেখ করে বলেন, 'দিল্লির স্বাস্থ্যমন্ত্রী থাকার সময় তার সুযোগ হয়েছিল 'দিল্লি ধূমপান ও ধূমপায়ীদের স্বাস্থ্য সুরক্ষা আইন নিষিদ্ধকরণ' যা ১৯৯৭ সালে দিল্লি বিধানসভায় গৃহীত হয়েছিল। এই মডেলকে অনুকরণ করে শেষ পর্যন্ত সুপ্রিম কোর্টের নির্দেশে ২০০২ সাল থেকে পাবলিক প্লেসে সিগারেট খাওয়া নিষিদ্ধ হয়। এর পরেই ব্যাপকভাবে তামাক নিয়ন্ত্রণ আইন ২০০৩ পেশ করা হয়।
তামাক সেবন এবং ধূমপানের বিরুদ্ধে তাঁর অবদানের জন্য ডক্টর হর্ষবর্ধনকে ১৯৯৮ এর মে মাসে বিশ্ব স্বাস্থ্য সংস্থা ডিরেক্টর জেনারেলস' প্রশস্তি পদক ও শংসাপত্র দেয়। ব্রাজিলের রিও ডি জেনেরিওতে এই অনুষ্ঠান হয়।
তিনি বলেন যে, কেন্দ্রীয় এবং রাজ্য সরকারের লাগাতার প্রচেষ্টার ফলে তামাক ব্যবহারের পরিমাণ ২০০৯-১০ সালে যা ৩৪.৬ শতাংশ ছিল, ২০১৬-১৭ সালে তা কমে ২৮.৬ শতাংশ হয়েছে।
কেন্দ্রীয় স্বাস্থ্যমন্ত্রী বলেন, সিগারেটের ব্যবহারের বিরুদ্ধে তাঁর লড়াই দীর্ঘদিনের। কেন্দ্রীয় স্বাস্থ্যমন্ত্রী হিসেবে যোগদান করার পরেই তিনি সিগারেট নিষিদ্ধকরণ বিল-২০১৮'র পরিকল্পনা করেন। প্রধানমন্ত্রী শ্রী নরেন্দ্র মোদীর সক্রিয় সহযোগিতায় এই বিল সংসদে পাস হয়।
বর্তমানে, তামাক এবং তামাক জাতীয় পণ্য ব্যবহার বন্ধ রাখার আবেদন জানিয়ে জনগণকে সচেতন করতে টোল ফ্রি নম্বর থেকে ১৬ টি ভাষায় প্রচার চালানো হচ্ছে।
ডক্টর হর্ষবর্ধন বলেন, সরকার ২০২৫ সালের মধ্যে তামাকের ব্যবহার ৩০ শতাংশ কমিয়ে নিয়ে আসার লক্ষ্য স্থির করেছে।
কেন্দ্রীয় স্বরাষ্ট্রমন্ত্রী ২০২১-এর বিশ্ব স্বাস্থ্য সংস্থার 'ডিরেক্টর জেনারেলস স্পেশাল রেকোগ্নিশন আওয়ার্ড' এই বিশেষ স্বীকৃতি পুরস্কার পাওয়ার জন্য বিশ্ব স্বাস্থ্য সংস্থার মহানির্দেশককে জানান।
CG/ SB
(Visitor Counter : 704
প্রধানমন্ত্রীরদপ্তর
পর্তুগালের প্রধানমন্ত্রী আন্তোনিয় কোস্টা-র সঙ্গে প্রধানমন্ত্রী শ্রী নরেন্দ্র মোদী-র টেলিফোনে কথা
নতুন দিল্লি, ৫ মে, ২০২০
প্রধানমন্ত্রী শ্রী নরেন্দ্র মোদী, আজ পর্তুগালের প্রধানমন্ত্রী মি. আন্তোনিয় কোস্টার সঙ্গে টেলিফোনে কথা বলেন।
প্রধানমন্ত্রী, পর্তুগালের রাষ্ট্রপতি মি. মারসেলো রেবেলো ডি সুজা-র ফেব্রুয়ারী মাসে ভারত সফরের প্রসঙ্গটি উল্লেখ করেন।
উভয় নেতা, কোভিড – ১৯ মহামারীর বিষয়ে আলোচনা করেন এবং নিজ নিজ দেশে তাঁরা এই মহামারীর মোকাবিলায় কি কি উদ্যোগ নিয়েছেন, তা নিয়ে মতবিনিময় করেন। পর্তুগালের প্রধানমন্ত্রী যেভাবে এই সঙ্কট মোকাবিলায় কাজ করছেন, শ্রী মোদী তার প্রশংসা করেন।
এই ভাইরাসের সংক্রমণ আটকাতে সক্রিয় রাষ্ট্রীয় উদ্যোগের বিষয়ে তাঁরা আলোচনা করেন। পরিস্থিতির মোকাবিলা এবং কোভিড – ১৯ এর বিষয়ে গবেষণা ও উদ্ভাবনে দুটি দেশ একে অন্যকে সাহায্য করার অঙ্গীকার করেছে।
লকডাউনের কারণে পর্তুগালে যে সব ভারতীয় পর্যটকরা আটকে আছেন, তাদের ভিসার মেয়াদ বাড়ানোয় প্রধানমন্ত্রী, মি. কোস্টাকে ধন্যবাদ জানান। ভারতে যে সমস্ত পর্তুগীজ নাগরিকরা রয়েছেন, তাঁদের ভারতীয় কর্তৃপক্ষ সহযোগিতা করায় পর্তুগালের প্রধানমন্ত্রী, শ্রী মোদীর প্রশংসা করেন।
এই সঙ্কটের মোকাবিলায় এবং কোভিড পরবর্তী পরিস্থিতিতে উভয় নেতা, পরস্পরের সঙ্গে যোগাযোগ রেখে চলার বিষয়ে একমত হন।
(CG/CB/SFS
প্রধানমন্ত্রীরদপ্তর
বেঙ্গালুরুর গাছ এবং হ্রদ সহ সমগ্র প্রকৃতির সঙ্গে অত্যন্ত গভীর সম্পর্ক রয়েছে : প্রধানমন্ত্রী
নয়াদিল্লি, ১ এপ্রিল,২০২৩
প্রধানমন্ত্রী শ্রী নরেন্দ্র মোদী বলেছেন, বেঙ্গালুরুর গাছ এবং নদী সহ প্রকৃতির সঙ্গে অত্যন্ত গভীর সম্পর্ক রয়েছে।
প্রকৃতিপ্রেমী শিল্পী শ্রীমতী সুভাষিনী চন্দ্রমণির একগুচ্ছ ট্যুইটের জবাবে প্রধানমন্ত্রী তাঁর ট্যুইটে দেশের জনগণকে তাঁদের শহরের এই ধরনের গাছের ছবি তুলে ধরার আমন্ত্রণ জানান। সুভাষিনী চন্দ্রমণি তাঁর ট্যুইটে বিভিন্ন ধরনের গাছের ছবি ও বিস্তৃত বিবরণ তুলে ধরেছিলেন।
প্রধানমন্ত্রী তাঁর ট্যুইটে বলেন :
“একটি অত্যন্ত আকর্ষণীয় বিষয় বেঙ্গালুরুর এই গাছগুলি। এই শহরের গাছ এবং হ্রদ সহ প্রকৃতির সঙ্গে নিবিড় সম্পর্ক রয়েছে।
আমি দেশের বিভিন্ন অংশের জনগণকে তাঁদের নিজ নিজ শহরের এ ধরনের ছবি তুলে ধরার আহ্বান জানাই। এটি দেখতে ও জানতে অত্যন্ত আকর্ষণীয় হবে।”
PG/PM/DM/
(
কেন্দ্রীয়মন্ত্রিসভা
ভারত ও জিম্বাবুয়ের মধ্যে ভূতত্ব, খনি ও খনিজ সম্পদ ক্ষেত্রে সহযোগিতা সংক্রান্ত সমঝোতায় কেন্দ্রীয় মন্ত্রীসভার সায়
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও জিম্বাবুয়ের মধ্যে ভূতত্ব, খনি ও খনিজ সম্পদ ক্ষেত্রে সহযোগিতা সংক্রান্ত সমঝোতাপত্রটি কার্যপরবর্তিভাবে অনুমোদন করা হয়েছে। জিম্বাবুয়ের হারারেতে ২০১৮ ৩রা নভেম্বর এই সমঝোতাটি স্বাক্ষরিত হয়। এই সমঝোতার মুখ্য উদ্দেশ্য হচ্ছে সহায়-সম্পদ আইন ও নীতি বিষয়ে তথ্য বিনিময়। সেমিনার আয়োজন, প্রযুক্তি হস্তান্তর, মূল্য সংযোজন, লগ্নীর সম্ভাবনা বাড়ানোর কথাও এই সমঝোতায় রয়েছে। এই সমঝোতার ফলে দু-দেশের মধ্যে চিহ্নিত ক্ষেত্রে প্রাতিষ্ঠানিক পর্যায়ে সহযোগিতা বৃদ্ধি পাবে বলে মনে করা হচ্ছে।
SSS/PB/NS
(Visitor Counter : 90
গ্রামোন্নয়নমন্ত্রক
স্বনির্ভর গোষ্ঠীর মহিলারা লাখপতি হওয়ার পথে
কেন্দ্রীয় গ্রামোন্নয়ন মন্ত্রক বছরে অন্ততপক্ষে ১ লক্ষ টাকা উপার্জনে গ্রামীণ স্বনির্ভর গোষ্ঠীর মহিলাদের সক্ষম করে তুলতে বিশেষ উদ্যোগের সূচনা করেছে
নতুন দিল্লি, ৩০ অক্টোবর, ২০২১
মহিলাদের আর্থিক স্বচ্ছলতা আরও বাড়ানোর ওপর বিশেষ অগ্রাধিকার দিয়ে কেন্দ্রীয় গ্রামোন্নয়ন মন্ত্রক স্বনির্ভর গোষ্ঠীর মহিলাদের লাখপতি করে তুলতে একটি অভিনব উদ্যোগের সূচনা করেছে। এই উদ্যোগের মাধ্যমে গ্রামীণ স্বনির্ভর গোষ্ঠীর মহিলারা বার্ষিক অন্তত ১ লক্ষ টাকা উপার্জনে সক্ষম হয়ে উঠবেন। স্বনির্ভর গোষ্ঠীর মহিলাদের লাখপতি করে তোলার উচ্চাকাঙ্খী লক্ষ্য পূরণে মন্ত্রক আগামী ২ বছরে ২ কোটি ৫০ লক্ষ গ্রামীণ স্বনির্ভর গোষ্ঠীর মহিলাকে জীবন জীবিকায় সাহায্যের পরিকল্পনা করেছে। দেশে বর্তমানে চালু বিভিন্ন মডেলের ওপর ভিত্তি করে রাজ্য সরকারগুলিকে একটি বিস্তারিত পরামর্শ জারি করা হয়েছে। এই লক্ষ্যে রাজ্যগুলির সঙ্গে আরও আলাপ-আলোচনার জন্য গত ২৮ অক্টোবর একটি কর্মশিবির আয়োজন করা হয়।
রাজ্যগুলির সঙ্গে এই কর্ম শিবিরে আলাপ-আলোচনার ওপর ভিত্তি করে পারিবারিক স্তরে জীবন-জীবিকার ক্ষেত্রে আরও বৈচিত্র আনার বিষয়ে সুচিন্তিত পরিকল্পনা গ্রহণের ওপর জোর দেওয়া হয়। রাজ্যগুলিকে বলা হয়, দীর্ঘস্থায়ী ভিত্তিতে বার্ষিক ১ লক্ষ টাকা উপার্জনের লক্ষ্যে কৃষি ও সহযোগী ক্ষেত্র, গবাদিপশু পালন, গৌন-বনজ সামগ্রীর প্রভৃতি বিপণনে আরও গুরুত্ব দিতে হবে। স্বনির্ভর গোষ্ঠীগুলিকে আরও শক্তিশালী করে তুলতে গ্রামাঞ্চলে ক্লাস্টার লেভেল ফেডারেশন গড়ে তোলার ওপর গুরুত্ব দেওয়া হয়। স্থির হয় স্বনির্ভর গোষ্ঠীর নির্দিষ্ট কয়েকজন মহিলা সদস্যকে উপার্জনে বৈচিত্র আনতে বিভিন্ন ক্ষেত্রে প্রশিক্ষণ দেওয়া হবে। এক্ষেত্রে নাগরিক সমাজ, কৃষি বিজ্ঞান কেন্দ্র এবং অন্যান্য বেসরকারি সংস্থাগুলির গুরুত্বপূর্ণ ভূমিকা থাকছে। রাজ্যগুলিকে বেসরকারি বিভিন্ন সংস্থার সঙ্গে অংশীদারিত্ব গড়ে তুলতে তাদের উৎসাহ দেওয়ার পরামর্শ দেওয়া হয়।
জাতীয় গ্রামীণ জীবন-জীবিকা মিশন সারা দেশজুড়ে রূপায়িত হচ্ছে। এখনও পর্যন্ত এই কর্মসূচির আওতায় ৬ হাজার ৭৬৮টি ব্লককে নিয়ে আসা হয়েছে। এর ফলে, ৭০ লক্ষ স্বনির্ভর গোষ্ঠীর প্রায় ৭ কোটি ৭০ লক্ষ মহিলা সদস্য কর্মসূচির সুযোগ-সুবিধা নিচ্ছেন। এই কর্মসূচির মাধ্যমে স্বনির্ভর গোষ্ঠীগুলিকে বার্ষিক প্রায় ৮০ হাজার কোটি টাকার মূলধন সহায়তা দেওয়া হয়। স্বনির্ভর গোষ্ঠীর মহিলারা দরিদ্র মহিলাদের আর্থিক সহায়তা ও আর্থসামাজিক পরিষেবা দিয়ে তাদের জীবন-যাপনের মানোন্নয়নে সাহায্য করে থাকেন। এর ফলে, দরিদ্র মহিলাদের উপার্জন সম্ভাবনাও বৃদ্ধি পায়।
স্বনির্ভর গোষ্ঠীগুলি বিগত বছরে ব্যাঙ্কের কাছ থেকে মূলধনী সহায়তা পেয়ে আসছে। এই সহায়তা এখন জীবন জীবিকায় বৈচিত্র আনার ক্ষেত্রেও সদ্ব্যবহার করা হচ্ছে। মন্ত্রকের পক্ষ থেকে এধরণের প্রয়াস গ্রহণের উদ্দেশ্যই হল, মহিলা স্বনির্ভর গোষ্ঠীর সদস্যদের মর্যাদার সঙ্গে জীবন-যাপন ও স্থায়ী ভাবে উপার্জনের পন্থা সুনিশ্চিত করা। এর ফলে তারা বার্ষিক অন্ততপক্ষে ১ লক্ষ টাকা উপার্জন করে লাখপতি হয়ে উঠতে পারবেন। তবে, বার্ষিক ১ লক্ষ টাকা উপার্জনের বিষয়টি অত্যন্ত উচ্চাকাঙ্খী এবং স্বনির্ভর গোষ্ঠীর মহিলাদের জন্য প্রেরণাদায়ক উদ্যোগ।
গ্রামোন্নয়ন মন্ত্রক গ্রামাঞ্চলে দরিদ্র মহিলাদের সক্ষমতা বাড়াতে এবং জীবন-জীবিকায় আরও বৈচিত্র আনতে দীনদয়াল অন্তোদয় যোজনা নামে একটি ফ্ল্যাগশিপ কর্মসূচি রূপায়ণ করছে। এই কর্মসূচির মাধ্যমে কৃষক হিসেবে মহিলাদের ভূমিকা আরও বাড়াতে মহিলা কিষাণ স্বশক্তিকরণ পরিযোজনা গ্রহণ করা হয়েছে। এখন কৃষক উৎপাদক সংগঠন ও উৎপাদক সংস্থাগুলির মধ্যমে মহিলাদের আর্থিক স্বচ্ছলতা আরও বাড়ানোর ওপর গুরুত্ব দেওয়া হচ্ছে।
CG/BD/AS/
(Visitor Counter : 207
রেলমন্ত্রক
২০২১-২২ শিক্ষা বর্ষের জন্য বিবিএ, বিএসসি, বি টেক, এমবিএ এবং এমএসসি পাঠ্যক্রমে ভর্তিতে আবেদন পত্র জমা দেওয়ার শেষ তারিখ বাড়িয়েছে জাতীয় রেল এবং পরিবহণ প্রতিষ্ঠান
নতুন দিল্লি, ২২ জুলাই, ২০২১
ভদদোরায় রেল মন্ত্রকের প্রতিষ্ঠিত বিশ্ববিদ্যালয় রূপে বিবেচিত জাতীয় রেল এবং পরিবহণ প্রতিষ্ঠান  ২০২১-২২ অর্থ বর্ষের জন্য বিবিএ, বিএসসি, বি টেক, এমবিএ এবং এমএসসি পাঠ্যক্রমে ভর্তিতে আবেদন পত্র জমা দেওয়ার সময়সীমা বাড়িয়েছে। দ্বাদশ শ্রেণীর পরীক্ষার ফলাফল, জেইই মেইন পরীক্ষা, বিশ্ববিদ্যালয়ের আওতাধীন স্নাতক স্তরের ফলাফল এবং এআইসিটিই ও ইউজিসি-র ঘোষিত শিক্ষা বর্ষ ও ভর্তির সময় সূচির দিকে লক্ষ্য রেখে এই সিদ্ধান্ত নেওয়া হয়েছে।
এনআরটিআই-এর উপাচার্য শ্রীমতী অলোকা অরোরা মিশ্র জানিয়েছেন, একাধিক ছাত্র-ছাত্রীর সমস্যার কথা বিবেচনা করে এই সিদ্ধান্ত নেওয়া হয়েছে। বিবিএ, বিএসসি, এমবিএ এবং এমএসসি পাঠ্যক্রমে আবেদন পত্র জমা দেওয়ার শেষ তারিখ চলতি বছরের ২১ আগষ্ট। বি টেক পাঠ্যক্রমে ভর্তির জন্য আবেদনপত্র জমা দেওয়ার শেষ তারিখ চলতি বছরের ১৫ সেপ্টেম্বর। শিক্ষার্থীরা এই প্রতিষ্ঠানে ভর্তির জন্য প্রবেশিকা পরীক্ষা দিতে আবেদন ও নাম নথিভুক্ত করতে পারেন অনলাইনে www.nrti.edu.in. ওয়েবসাইটে।
বিবিএ, বিএসসি এবং স্নাতকোত্তর স্তরে ভর্তির জন্য এনআরটিআই দেশের বিভিন্ন স্থানে জাতীয় প্রবেশিকা পরীক্ষা নিতে থাকে। গত বছর এই প্রতিষ্ঠানে ৪২৫টি আসনের জন্য ৭ হাজার শিক্ষার্থী পরীক্ষায় বসেন। এই প্রতিষ্ঠান দেশের এবং বিদেশের বিভিন্ন নামী শিক্ষা প্রতিষ্ঠানের সঙ্গে সমন্বয় বজায় রেখে পাঠ্যক্রমের ব্যবস্থা করেছে।
CG/SS/SKD/
(Visitor Counter : 196